બાળગુનેગારીનું એક કારણ એ પણ છે કે કુમળા બાળકો સમક્ષ રજૂ થતાં પૌરાણિક, ઐતિહાસિક ઉત્તમ બાળચરિત્રો આપણા અભ્યાસક્રમમાંથી અને પરિવારમાંથી બાકાત થઈ ગયા છે. ધ્રુવ, પ્રહ્લાદ, હકીકતરાય જેવા ચરિત્રો બાળમાનસ પર ખૂબ પ્રભાવ પાડે છે. પણ આવી કથાઓ પરિવારના વડીલો ક્યારેય કહેતા નથી. પરિણામે બાળકના મનોજગતમાં ખાલીપો ઊભો થાય છે. જે ટી.વી., સિનેમાના ગુનાહિત પાત્રો આ ખાલીપો ભરી દે છે. જેવું વાતાવરણ ત્યાંથી પ્રાપ્ત થાય તે રીતે આગળ વધે છે. બાળકો સમક્ષ આ પ્રકારના પ્રભાવી પાત્રો નિયમિત રીતે રજૂ કરવામાં આવે તો તેના બાળમાનસમાં સંસ્કારો રોપાય છે અને તે ગુનેગાર બનતા અટકે છે. ગુનાખોરીની શરૂઆત ક્યારેક ઘરનાં સંસ્કારોમાંથી જ થાય છે, માટે બાળકને ગુનેગાર બનતા પરિવારનાં સંસ્કાર જ અટકાવી શકે.